
№ 02-4-07/264 от 10.09.2026
Қазақстан Республикасы Көлік вице-министрі Ж. Тайжановтың
Қостанай облысына
жұмыс сапарының қорытындысы бойынша
ХАТТАМАСЫ


	Қостанай қ.
	     №______
	          2026 жылғы 31 тамыз




	Төрағалық етуші:

	        ҚР Көлік вице-министрі Ж. Тайжанов


	Қатысушылар:
	        (тізім бойынша)




______     1. Халықпен кездесу қорытындысы бойынша________

1.1. Автомобиль жолдары комитетіне «ҚазАвтоЖол» ҰК» АҚ-мен және Қостанай облысының әкімдігімен (келісім бойынша) бірлесіп, заңнамада белгіленген тәртіппен:
1) Қостанай облысында автомобиль жолдарын салу кезінде инертті материалдарды, оның ішінде шлактарды қолдану жөніндегі ұсынысты қарау;
2) «Орталық – Батыс» автомобиль жолын салуға және күтіп-ұстауға жергілікті мердігерлік ұйымдарды тарту мүмкіндігін қарастыру;
3) көпір құрылыстарының техникалық жай-күйіне мониторинг жүргізуді күшейту, сондай-ақ көпірлердің жай-күйіне жүйелі бақылауды қамтамасыз ету мақсатында оларды күтіп-ұстау және пайдалану жөніндегі мамандандырылған қызмет құру мәселесін қарау.
1.2. Қостанай облысының әкімдігіне (келісім бойынша) заңнамада белгіленген тәртіппен Қашар кентіндегі автомобиль жолының 12-ші шақырымынан 18-ші шақырымына дейінгі учаскесінде орташа жөндеу жүргізу мәселесін қарау.
1.3. Азаматтық авиация комитетіне заңнамада белгіленген тәртіппен:
1) «Қостанай – Арқалық» бағыты бойынша әуе рейстерінің кестесін қайта қарау;
2) «Қостанай – Ақтау» бағыты бойынша субсидияланатын әуе қатынасын ашу мүмкіндігін қарау.
1.4. Теміржол және су көлігі комитетіне заңнамада белгіленген тәртіппен Қостанай облысының аумағы арқылы қатынайтын жолаушылар вагондарын жаңарту мәселесін қарау.
1.5. Автомобиль көлігі және көліктік бақылау комитетіне Қостанай облысы бойынша көліктік бақылау инспекциясымен бірлесіп (келісім бойынша), заңнамада белгіленген тәртіппен Қостанай облысының аумағында рұқсат етілген салмақтық параметрлерден асырып жүк тасымалдайтын ірі габаритті автокөлік құралдарын анықтау жөніндегі іс-шараларды күшейту.
1.6. Министрліктің құрылымдық бөлімшелері мен Қостанай облысының әкімдігі (келісім бойынша) 2026 жылғы 30 қыркүйекке дейін осы Хаттаманың орындалуы туралы ақпаратты БАҚ-пен жұмыс басқармасына ұсынуды қамтамасыз етсін.
1.7. Осы Хаттаманың орындалуын бақылау өз құзыреттері бойынша вице-министрлерге және облыс әкімінің орынбасарына жүктелсін.


         Қазақстан Республикасы 
             Көлік вице-министрі                                              Ж. Тайжанов                                

Подписано
10.09.2026 14:26 Тайжанов Жанибек Жумаевич

